Kollár, Boris, poslanec NR SR (2018-09-18):
Pán podpredseda, ďakujem za slovo. My sa na vás nehneváme, akurát sme si to vyskúšali, ako to bude vyzerať o dva roky. Ďakujem pekne za slovo. Takže pokračujeme v rozprave k našemu návrhu zákonu. Týka sa to pracujúceho daňovníka, upozorňujem, pracujúceho daňovníka, a jedná sa o zníženie základu dane z príjmu o nezdaniteľný základ v celkovej výške 15-tisíc euro za príslušný rok. Tento bonus, dnes je tento bonus alebo nezdaniteľný bonus na jedno dieťa iba 258,72. Je to minimum. To znamená, že, ja som to už včera spomínal, že je veľmi potrebné, je veľmi potrebné, aby sme niečo začali robiť pre rodiny, mnohopočetné rodiny, pre rodiny, ktoré sú ochotné tomuto štátu vychovávať deti. Skutočne, demografická krivka je veľmi zlá. Európa, dá sa povedať, vymiera. Dnes na Slovensku sa rodí rok od roku, môžem povedať, približne 1,3 dieťaťa na pár. Už včera som to spomínal, na pár, myslím muža a ženu. Nemyslím rôzne iné hlúpe deviácie, ktoré proste tieto deti nám neprinesú. A ten, keď chce ako tento národ žiť, tak musíme mať deti, a preto som presvedčený a v každom rozumnom štáte každé rozumné vedenie, vláda, v okolitých štátoch naozaj podporujú tieto rodiny a hlavne treba aj týmto vyjadriť vďaku rodinám, ktoré majú dve, tri, štyri, päť, šesť detí, ktoré sú ochotné, naozaj ochotné celý život hrdlačiť, drieť na to, aby mohli vyživiť takto mnohopočetné rodiny.	Ako dobre viete, je veľmi ťažké dneska na Slovensku uživiť sám seba. Už vôbec nehovorím o, možno, rodine s jedným dieťaťom, ako je to ťažké vypraviť dieťa do školy. Aj som to spomínal, proste každý rok v septembri rodičia majú nepredstaviteľný problém, ako to všetko zvládnuť. A už si vôbec neviem predstaviť z tých almužien, ktoré tunák majú, aby vypravili tri deti a viac. Je to prakticky skoro nemožné. Tí ľudia si odtrhajú, tí ľudia nejdú nikdy na dovolenky, tí ľudia si nemôžu ísť dovoliť zaplatiť dovolenku k moru, v drtivej, drtivej väčšine. To znamená, že skutočne tento štát, ak nechce otvárať hranice Srbom, Ukrajincom, Arabom, černochom a ja neviem komu všetkému možnému, aby sem navláčil týchto ľudí len preto, lebo máme problém s pracovnou silou. No máme problém vôbec s ľuďmi, deťmi. No tak sa musíme snažiť už dneska. To isté si zoberte v minulosti. A teraz sa prenesiem do technológií. Kórea, kedysi dávno to boli proste jeden zaostalý národ, ktorý mal obrovskú negramotnosť, a si povedali v tom čase múdri ľudia, že niečo musíme zmeniť, tak sa investovalo do školstva, investovalo sa do vedy a dnes sú to technologickí lídri v celom svete a tuná u nás nám stavajú fabriky. Ale začalo sa to skoro, keby si to zmysleli dnes, už nemajú šancu. A to isté hovorím, my keď chceme zachovať tento národ, keď chceme, aby sme nevymreli, nevymreli, tak potrebujeme už dnes bojovať za tieto mnohopočetné slovenské rodiny. A preto aj predkladáme tento návrh zákona. A nebude jediný, bude to set zákonov, ktoré budeme na každú schôdzu predkladať. A garantujem vám, že keď nám to aj teraz neprejde vďaka koalícii, tak vám môžem na 100 % tuná sľúbiť, tak ako ste si všimli, keď som do tej politiky došiel, že keď raz niečo poviem, tak to dodržím, a keď raz niečo sľúbim, tak to splním. Toto bude platiť okamžite, ako nám dáte tú dôveru a budeme nabudúce vo vládnej koalícii. To znamená, že musíme bojovať za tieto rodiny. Pozrite sa, čo robia naši susedia. Dokonca v Maďarsku idú až tak ďaleko, že im idú dávať mladomanželské pôžičky, nenávratné, upozorňujem, pokiaľ budú, zabezpečia do 10 rokov tri deti. Tak si zoberte, že kedy vlastne bol ten najväčší boom v Československu. Boli to Husákove deti. A viete, čím to bolo? Bolo to proste tým, že zaviedli mladomanželské pôžičky, ktoré dneska absolútne nemáme, kašleme na tých mladých ľudí, kašleme na zakladanie rodín a kašleme vôbec na slovenské rodiny. Ja mám pocit, jak keby si tí politici tunák robili tento biznis len sám pre seba, pre svojich oligarchov, pre svojich pucipajtášov a potom tak trošku porobím, aby ten štát nejako fungoval. Potom sa pochválime, že jak sa dobre Slovensku darí. No ale neni to vďaka tomu, že tuná máme nejakých extrémnych ekonomických lúmenov, ktorí by to fakt vedeli ťahať, ale kvôli tomu, že naša ekonomika je otvorená a tej Európskej únii a hlavne najväčším partnerom, ako sú Nemci, sa darí. To je celý výsledok. To znamená, že keď naozaj chceme mať budúcnosť, tak musíme sa postarať dnes o naše slovenské rodiny. Ja tu nechcem mať cudzincov, ja tu nechcem mať navláčených, nejaké hordy, neviem koho, nejakých kmeňov, a ja neviem čoho. Ja chcem, aby toto Slovensko prosperovalo a žilo, a chcem všetko pre to urobiť, aby sme pomohli našim domácim rodinám vlastným. A na záver chcem povedať, je veľmi smutné, že sa nestaráme o tých, ktorí sa starajú o našu budúcnosť, lebo bez detí ako národ nemáme žiadnu budúcnosť. Ďakujem za pozornosť. (Potlesk.)